《浪淘沙 閒情》
明代·曹溶

青鸟信沉沉，泪滴罗襟。落红无力上瑶簪。最是横塘风乍紧，吹散柔心。

玉盏惜空斟，冷落从今。梦回人倚画床阴。借问谁家香阁里，占得春深。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。